LÁNYKÉRDÉSEK
Tilmann atya válaszol

P. Tilmann Beller

LÁNYKÉRDÉSEK

P. Tilmann Beller

LÁNYKÉRDÉSEK
Családakadémia-Óbudavár Egyesület
Óbudavár, 2006

Ezt a kis füzetet Tilmann atya készítette Weeber Orsi, Pfitzner Anna, Fleischer Kata, Fleischer Orsi és Fleischer Zsófi segítségével.

Borítóterv és rajzok: Fleischer Zsófi

Kiadja a Családakadémia-Óbudavár Egyesület 8272 Óbudavár, Fő u. 14. www.csaladakademia.hu kiado@csaladakademia.hu
Felelős kiadó: az Egyesület elnöke
Nyomdai előkészítés: Palásthy Imre, Balatonfűzfő Nyomás: GMN Repro, Budapest
Felelős vezető: Novák Árpád

1.	Vajon jó-e, ha megvallom a kereszténységem, ha közben úgy érzem, hogy csak szégyent hozok rá a viselkedésemmel?
•	Mi soha nem azt csináljuk, amit kell. Mi csak azt tesszük, amit igazán akarunk. Mikor tesszük azt, amit mi akarunk? Akkor, amikor ez minket boldoggá tesz.
•	De hogyan lehetünk boldogok, ha azt tesszük amit kell, ha nem természetes a viselkedésünk? Akkor lehet természetes a viselkedésünk, ha jobb módon csináljuk amit akarunk, olyan minőségben, amelyet a szívünk legmélyén jónak találunk.
•	Tehát mi azt csináljuk, amit kell, csak mindig egy kicsit jobban, mint ahogy kell, és ahogy elvárják tőlünk.

•	Ekkor szabadok leszünk, ha megvalljuk a kereszténységünket.

2.	Keresztény szemmel nézve nem a legjobb típusú fiúkhoz vonzódom. Baj, ha a kissé züllött, rossz fiúkat szeretem?

•	Ez nem baj, ez butaság. Nem mindig látható, hogy egy autó erős és gyors, ha szép a színe. És természetesen egy ember, aki mélyebb a személyiségében, nem játssza meg magát. Neki nincs erre szüksége.
•	Tehát egy olyan jó barátot kell keresni, aki erős személyiségű, és nem egy szép színű típus.
•	De honnan látom meg egy fiún, hogy erős személyiség? Kész-e áldozatot hozni egy másik emberért? Hogyan beszél másokról és magáról? (Ilyen módon fog beszélni rólam is.) Mi fontos neki? (Egy lehetséges másik személy nagy feladatot ad.) Mi az életében a célja. Mit nevez életcéljának? Hogy nyilatkozik a munkájáról?
•	Szeretni soha nem baj. Az egész életünkben sok embert fogunk szeretni. Én, Tilmann atya, most éppen szeretem az Orsit, Zsófit, Annát, Katát. De én biztos nem fogok megházasodni. Mert Isten jelenti számomra a nagy szeretetet. De ha egy lány barátot keres, és nem csak játszani akar vele, akkor el tudja képzelni házastársának is.

3.	Honnan tudjam, hogy mi a hivatásom?
•	Az első a fiatalok vágya. Egy lány azt mondta, hogy angol- vagy olasztanár akar lenni, a másik a francia nyelvvel akar foglalkozni, a harmadik nagyon szereti a szép, régi házakat és ezért akar építészmérnök lenni. Ha a jövőbeli foglalkozásunkat keressük, a vágyainkra kell gondolni, de nem csak ezt kell figyelembe venni.
•	Az nem elég, hogy csak tetszik, hanem kapcsolatnak kell lennie a foglalkozás és a kereset között. Hiszen az is fontos, hogy el tudjam tartani a családom. Nem csak magamért élek.
•	De van egy benső cél is az életemben. Miért vagyok a Földön, miért teremtett engem a Jóisten? Milyen a személyes eszményképem? Van-e egy olyan fontos személyiség az életemben, aki nekem annyira tetszik, hogy hasonlítani akarok rá? Ha van, akkor többször gondolok rá. Ez bárki lehet: egy zenész, egy sportoló, egy tanító, egy szent, egy pap.
•	Milyen akarok lenni? Milyen ember akarok lenni? Egy nagy ember? Egy segítőkész ember? Egy jóságos ember? Egy vezető típus? Másoknak erőt akarok adni? Az a kívánságom, hogy belső szépségem legyen, és magamhoz vonzzam az embereket? Örömet akarok adni? Mindenben a legjobb akarok lenni? Mit csinálok a legszívesebben? Mit csinálok szívesen?
•	Milyennek képzelem el a házasságomat? Van egy házaspár, akik nekem nagyon tetszenek. Milyenek ők? Mi lenne abban a szép, ha apáca vagy pap lennék? Mindig készen állnék mások számára. Mély kapcsolatban lennék a Jóistennel, odaadnám az életem másokért.

4.	Sok embert nem tudok elviselni, már a jelenlétük is irritál. Mit tudnék tenni ez ellen?
•	Fel kéne használni ezt a nehézséget, hogy növekedjen a szeretőképességem. Az életünkben mindig gyakorolni, tanulni kell. Ilyen tréning nélkül lekvárok maradunk. Nemcsak a sportban edzünk, hanem a foglalkozásunkban és a szeretetben is. Hogyan lehet gyakorolni a szeretet-tréninget? Erről könnyű beszélni, de nehéz megtenni: szeretetet kell gyakorolni. Ezt hogyan lehet csinálni?
•	Elképzelek egy unszimpatikus embert, és azt mondom a Jóistennek: Áldjad meg őt. És így pozitívabban kezdek rá gondolni.
•	Keresek a másik személyiségében egy jó tulajdonságot, de csak egyet.
•	Keresek magamban egy rossz tulajdonságot, de csak egyet. Kimondom csendben, csak magamban ezt a rossz tulajdonságomat. Erre csak erős személyiségek képesek.

5.	Milyen lelki programot kéne megvalósítanom ahhoz, hogy a hétköznapok során is közel maradjak Istenhez?
•	A tapasztalataink mögött a Jóisten áll. Bármit is élünk át, az a Jóisten ajándéka. A mindennapok édessége az az ember, akit szeretünk. Az örömünk mögött, a nehéz feladatunk mögött, a nagy fájdalmunk mögött, a szép tapasztalásunk mögött a Jóisten van.
•	Tehát minden nap keresünk egy dolgot és a Jóistennek mondjuk: Ezt jól csináltad!

6.	Mik azok a dolgok, amelyekre leginkább kell törekednem, hogy értékes ember legyek?
•	Sohasem szabad kitérni egy nehézség vagy egy fájdalom elől.
•	Sohasem fontos az, hogy mit gondolnak rólam az emberek.

7.	A környezetemben lévő emberek nagyon rondán beszélnek, és sajnos rám is ragad a szenny. Mit csináljak, hogyan szokjam le?
•	Én csak azt mondanám: Jaj, de vicces! Vagy mondjuk: Jaj, de okos vagy! És ha a másik mondja: miért? Azt lehet válaszolni: mert olyan viccesen beszélsz! Vagy mert nekem tetszik, hogy olyan okos vagy! Az én nagymamám ezt is mondta és ő nagyon okos asszony volt! Vagy valami hasonlót. Fontos, hogy nagyon furcsa legyen. De rossz ebben az esetben komolyan beszélni.

8.	Megtegyek-e áldozatot, ha csak magamra erőltetett dolog és csak azért teszem meg, hogy ne kelljen magamat gyenge akaratúnak tartanom? Ha pedig van kedvem áldozatot hozni, az nem is igazi áldozat.
•	Nekünk két motivációnk van. Az első az ösztönös: éhes vagyok, eszem; fáradt vagyok, alszom. De van egy szellemi motiváció is. Éhes vagyok, van egy kenyerem és látom, hogy egy másik ember is éhes. Most, mert ember vagyok, képes vagyok a másiknak odaadni a kenyeremet. Vagy fáradt vagyok, és az ösztönöm pihenni szeretne, de segíteni kell valakinek és én nem pihenek, hanem dolgozom. Ösztön ellen cselekedni, ez egy tipikus emberi tulajdonság. Egy állat ezt nem tudja.

•	Tehát azt kell csinálni, amit jobbnak találok. Tehát ezt tesszük. És örömet lelünk a szívünkben. De ha ezt az örömet nem érezzük, akkor már jobb, ha azt csináljuk, ami tetszik. De nem tehetjük azt, amit az ösztönünk diktál akkor, ha ez bűn vagy a másik embernek fájdalmat okoz.
9.	Túlságosan el vagyok foglalva magammal és a kinézetemmel. Nem tudok kitérni az önmagam körüli keringésből. Mi a kiút?
•	Csak azt kell mondani: Jóistenem, Te azt akarod, hogy szép legyek!

10.	Van-e értelme annak, hogy kötött imádságot mondok, miközben máson jár az eszem?
•	Az jobb, ha saját szavaimmal imádkozom.
•	De ha nagyon fáradt vagyok vagy sok fontos és sürgős más gondolataim vannak, pl.: félek, hogy az iskola színház lesz, akkor jobb egy kötött imádságot mondani.

11.	Jó a családom, jó barátnőm is van, mégis időnként egyedül érzem magam, magányos vagyok. Miért van ez?
•	Minden embernek két oldala van. Egy társaságban lévő lény, és egy egyedülálló lény. És mindkét oldal örömet és fájdalmat okoz.
•	Amikor egyedül vagyunk, az örömet adhat, ha azt látjuk, hogy ilyenek vagyunk, és egy érett ember tud örülni annak, hogy ő ilyen. Természetesen szenvedünk is, ha a tükörbe nézünk testi és lelki módon, mert nem vagyunk tökéletesek. A másikkal való kapcsolatban ez ugyanígy van.
•	A nehézségünk értelme az, hogy növekedjen a benső erőnk. Mi elfogadjuk önmagunkat és a többi embert is. És ez erőt ad.
•	Fontosabb elfogadni magamat és a másik embert, mint javítani a saját és a másik személyiségén!
•